સ્પંદન ટ્રસ્ટ દ્વારા મોરબી, અમદાવાદ તથા ભાવનગરમાં કપડા વિતરણના સફળ કાર્યક્રમ બાદ હવે ચોથા નંબરે વારો હતો ભુજનો. ભુજમાં ગુજરાત અદાણી ઈન્સ્ટીટ્યુટ ઓફ મેડિકલ સાયન્સમાં એમ.બી.બી.એસ.માં અભ્યાસ કરી રહેલા હેમાંશી ગરમોરા દ્વારા આ કાર્યક્રમનું આયોજન કરવામાં આવેલું. હેમાંશી ગરમોરા દ્વારા મોરબી શહેરમાં પણ સફળ રીતે કાર્યક્ર્મ કરવામાં આવેલો એ અનુભવ સાથે તેમણે ૧૮ ઓક્ટોબર ૨૦૧૫ ના રોજ ભુજીયા ડુંગરની તળેટી પાસે વસતા જરુરીયાતમંદ પરિવારોને મદદરુપ થવા માટે કોલેજમાં મિત્રો પાસેથી કપડા ભેગા કર્યા હતા. તેમની સાથે સાથીદારો મોના પટેલ, કૃણાલ પટેલ, વિધિ પટેલ, યુવરાજ સોલંકી, અક્ષત ગોકલાની તથા અક્ષય પટેલ સાથે જોડાયા હતા.